座標: 39°54′57″N 116°23′26″E﻿ / ﻿39.91583°N 116.39056°E﻿ / 39.91583; 116.39056

中華人民共和國 > **北京市** 
 搵緊第二樣意思嘅話，請睇〈**北京 (搞清楚)**〉。
「北平」跳轉嚟呢度。要睇第啲意思，請去【**北平 (搞清楚)**】。

「順天府」跳轉嚟呢度。要睇第啲意思，請去【**順天府 (搞清楚)**】。

  唔好同**北坪**搞亂。
  唐朝安史之亂時，**范陽**曾經嗌做「燕京」，大概喺而家河北保定到北京一帶；想搵行喺中國天津港到日本神戶港嘅定期航綫嘅船，請睇燕京 (船)。

**北京**（粵拼：bak1 ging1；普通話拼音：Běijīng；英文：**Beijing**，傳統英文名：**Peking**），簡稱**京**（ging1），係中華人民共和國嘅首都。佢位於華北，係中國四個直轄市之一，直接受中華人民共和國國務院管理。北京幾乎畀河北省圍住，而東南面接壤天津市。北京嘅範圍好大，現時轄有14區、2個縣，其中城六區係市區，其他係郊區、縣份。

北京係中國人口第二多嘅城市，僅次於上海。2014年常住人口達2151.6萬人，喺世界上亦係人口多嘅大都會，估計咗2015年嘅市區人口，北京係世界第8大城市。一般人認為北京係中華人民共和國嘅政治、教育同埋文化中心，而上海同香港就係經濟中心。雖然經濟重心喺南方，不過北京係幾乎所有最大嘅中國國有企業嘅總部駐地，同時亦係中國交通樞紐之一，包括國道、高速路、鐵路、高鐵。北京首都國際機場係世界客流量第二大機場。

北京史有三千年咁長。北京係中國四大古都之一，係四朝京師（金、元、明、淸）及遼國陪都，同埋好多政權嘅首都，有七百年時間係中國嘅政治中心。北京遺蹟豐厚，有宮殿、寺廟、花園、皇陵、城牆、城門，因爲北京有豐富嘅藝術收藏，亦集中多間高校，令北京成爲中國嘅文化、藝術中心。世界上得少數城市長期同時作爲廣大地區嘅政治中心同文化中心，北京就係其中一個雙中心古城。

名
-

### 北京

北京嘅字面意思係「北面嘅京城」，「京」字安名符合東亞傳統上對首都嘅稱呼。比如日本嘅京都、韓國嘅京城（而家嘅首爾），呢啲國都名有「京」字；而個名類似北京嘅有中國嘅南京（字面解做「南面嘅京城」）、日本嘅東京及越南嘅東京（越南東京即係而家河內；呢兩個名字面都係「東面嘅京城」）。

對中國來講，北京嘅「北」係相對於洛陽來講，因爲洛陽喺傳統上稱爲「天地之中」，中國各個古都中得洛陽稱爲「神京」，照計中國首都應該定喺中原洛陽，但而家方位有偏差，噉就喺前面加字表示，譬喻南京，又譬喻稱做西京嘅長安、東京嘅開封。

亦有種講法話，明朝時原本喺南京開國，後來國都搬咗去北京，南京成爲留都做南直隸，所以當時中國有南北兩京，呢兩個城市嘅名就噉樣得來。

### 北平

喺1368年到1403年期間，以及1928年到1940年、1945年到1949年期間，北京嘅正式名叫做**北平**（bak1 ping4），字面意思係「平定北方」、「北方和平」，作爲地名最早出現喺秦漢。呢三個時期，北京唔係政權中央所在，所以唔叫做「京」。其中第一個時期係大明洪武皇帝在位期間，第二、三個時期係中華民國國民政府時期，呢兩個時期嘅中央政權都喺南京。

洪武皇帝係明朝開國皇帝，佢擊退蒙元，入咗蒙元京師嘅大都後，將**大都路（中文：大都路）**改爲**北平府（中文：北平府）**，而蒙元退守漠北之後改咗名叫北元，長期同明朝敵對。改名做北平嘅用意，係希望北方和平，防止北元侵犯。而喺民國時期，北京曾經係北洋政府嘅中央所在，當時叫做**京兆地方**，首都叫**京都市**。北伐贏咗後，喺南京成立南京國民政府（中文：國民政府#南京（1927年4月18日～1937年11月17日）），北京唔再係首都，於是由京兆地方改爲**北平特別市**，「北平」嘅用意係指北伐軍平定咗北洋政權，同時亦係繼承自古名。日本侵華時期，北平改名叫北京，係同國民政府作對使然。

1949年中共建立中華人民共和國，將北平改名做北京，並且將北京定爲首都。直到1990年代前，喺臺灣嘅中華民國政府唔承認改名，而且由於反攻大陸嘅政策，喺臺灣出版嘅中國地圖繼續用舊名，兼且啲政區建置、邊界重係中華民國大陸時期嘅樣。當時將北京稱呼做北平，係暗指北京政權唔合法。而家臺灣社會包括政府在內普遍都用「北京」呢個詞，而且1990年代後唔再發行《中華民國全圖》，現時臺灣市面上嘅中國地圖根據現況來標示啲政區名、政區邊界。

### 別名同簡稱

北京有個常用嘅別名做**燕京**（燕讀煙；jin1 ging1），噉係因爲周朝時呢度係燕國嘅地頭。燕京個名至今重用喺啲組織、商標度，比如燕京啤酒（中文：燕京啤酒），又比如已經併入北京大學嘅燕京大學。

現時北京嘅簡稱叫「京」，但凡北京車牌都係京字開頭；而北京嘅拉丁字母縮寫係「BJ」。喺中華民國國民政府時期，由於當時正式叫北平，所以簡稱做**平**（ping4），相對應，當時嘅「京」係指南京。

### 西洋

北京嘅傳統英文名叫做Peking，呢個係郵政式拼音，由舊時嘅英國傳教士根據當時嘅官話整落嘅，係以前中國地名嘅羅馬字寫法。而家北京嘅英文名叫做Beijing，呢個係普通話拼音，係中華人民共和國成立後推行嘅拼音方案。呢兩個名可以睇出古今官話嘅音變。其中郵政拼音嘅Pe係「北」嘅發音，當時嘅官話有入聲，北嘅發音一般擬音成[pɛʔ]，一般加符號標示入聲，比如利金系統寫成pĕ，而郵政拼音慳咗個符號。到咗現代普通話，入聲消失兼且派入三聲，於是變成Bei。而「京」嘅拼寫兩個比較接近，得聲母唔同，反映出官話顎化嘅音變。「k」表明「京」嘅舊時官話聲母同現時粵語一樣，即係粵拼、普通話拼音嘅「g」，音標係[k]，但後來因爲[k]之後接[i]，[k]開始顎化爲[kʲ]，接住發音部位前移，由軟顎轉移到硬顎，變成現時嘅[t͡ɕ]，寫成普通話拼音就係「j」。

雖然Beijing係現時英文標準名，不過舊式嘅Peking重流傳，而且好多嘅歐洲語言繼續用舊名來稱呼北京，比如法文嘅Pékin，葡萄牙文嘅Pequim，西班牙文嘅Pekín，意大利文嘅Pechino，德文同荷蘭文嘅Peking，俄文嘅Пекин（羅馬字轉寫：Pekin）。

### 主要古名

北京地區最初嘅名叫做薊（讀繼，gai3），出自周朝時當地諸侯之一薊國，當時北京建城，係薊國都城，叫**薊城**（gai3 sing4）。後來薊國畀燕國吞併，於是改叫燕，叫做**燕都**（jin1 dou1）。唐朝時呢度屬幽州，所以又叫**幽都**（jau1 dou1）。幽同燕又合埋做幽燕，指嘅就係而家河北北部到遼寧一帶，北京就係屬幽燕地區。

北京作爲京城係從遼代開始，當時係遼國陪都，因爲喺京師南邊，所以嗌**南京**（naam4 ging1），亦稱做「燕京」；金滅遼後，金國由上京遷都到呢度，稱爲**中都**（zung1 dou1）；蒙元滅金，後來忽必烈喺呢度登基做中國皇帝，改名爲**大都**（daai6 dou1），自此，北京取代中原嘅長安、洛陽、汴梁嘅古都地位，成爲中國政治中心。明朝永樂帝由南京遷都北京，當時北京正名係**順天府**（seon6 tin1 fu2），但因爲兩京制度，相對南京就又嗌「北京」。「順天」嘅意思係順應天意，係東亞地區常用喺京師嘅地名。清朝入關後，沿續明朝定北京爲帝京。

清朝滅亡後，中華民國定南京爲首都，後來袁世凱嘅北洋政府定都北京，1914年，順天府改爲**京兆地方**（ging1 siu6 dei6 fong1），受北洋政府直轄。1928年北伐贏咗後，京兆改叫北平，簡稱平，做過特別市、河北嘅省轄市、中央嘅院轄市。日佔時期改名爲北京，光復後恢復爲北平，又再喺中華人民共和國成立後改名北京，定爲首都。

地理
--

霧霾籠罩下嘅北京商務中心區
北京響華北平原上面，所以成個城市地勢平坦。如果連埋成個直轄市來睇，北京市西同北都係山，北係軍都山，西係妙峰山。

交通
--

北京係中國交通樞紐之一，有幾十條鐵路，國道同高速公路伸向各方。首都國際機場（PEK）亦係好多飛機嘅落腳點。

* 北京地鐵
* 北京西站

世界大都會
-----

北京曾經響1993年申辦龍年嘅2000年夏季奧林匹克運動會，輸咗畀澳洲悉尼。2001年，佢終於成功申辦2008年夏季奧林匹克運動會。

北京係國際數學人大會2002同超弦2006嘅東道主。

* 人民
* 光明
* 京报
* 北青
* 新京
* 京华
* 晨报
* 南方
* 经济观察

  

* 北京
* 
* 
* 
* 
* 
* 
* 
*

攷
-

1. 1 2  〈北京風貌〉. 北京市人民政府. 原著喺2015年3月2號歸檔. 喺2014年12月28號搵到.
2. 1 2  〈北京市行政區劃〉. 中國網. 2011年12月9號. 原著喺2017年4月3號歸檔. 喺2014年12月28號搵到.
3. 1 2 3  〈Demographia: World Urban Areas & Population Projections（人口統計學會：世界市區及人口計劃）〉 (PDF). 《Demographia World Urban Areas: 11th Annual Edition: 2015.01（人口統計學會世界市區：2015年1月第11期週年報告）》. Demographia（人口統計學會）. 2015年1月. 喺2015年6月4號搵到.
4. ↑  〈市情概況〉. 《《北京年鑒2014》》. 北京地情資料網. 原著喺2015年7月23號歸檔. 喺2015年6月4號搵到.
5. 1 2 3 4 5 6 7 8  〈北京市2014年國民經濟和社會發展統計公報〉. 《北京市統計局》. 北京市人民政府. 2015年2月12號. 原著喺2015年3月17號歸檔. 喺2015年6月4號搵到.
6. ↑  〈北京數字〉. 北京市人民政府. 原著喺2015年3月2號歸檔. 喺2014年12月28號搵到.
7. 1 2 3 4  據中文維基百科。
8. ↑  京D唔係正式車牌號，可睇〈北京啟用京D段車牌號 曾擔心與京O混淆未啟用〉. 《京華時報》. 新浪新聞中心. 2010年11月30號. 喺2014年12月28號搵到.；無京I，見中華人民共和國公共安全行業標准《中華人民共和國機動車牌號》 互聯網檔案館嘅歸檔，歸檔日期2018年5月3號，.中《5.9.1 序號編排規則》。
9. ↑  藍承志. 〈北京自助旅遊小貼士〉. 喺2014年12月28號搵到.
10. ↑  〈京G牌照發放近尾聲 郊區京Y牌照投入使用〉. 搜狐汽車. 2008年4月9號. 喺2014年12月28號搵到.
11. ↑  〈北京車牌裏的學問〉. Lexio Philes. 2009年3月16號. 原著喺2016年3月5號歸檔. 喺2014年12月28號搵到.
12. ↑  〈京V車牌〉. 西陸網. 2014年9月2號. 喺2014年12月29號搵到.
13. ↑  〈北京市〉. 行政區域網. 喺2014年12月28號搵到.
14. 1 2  〈市花市樹〉. 北京市人民政府. 原著喺2013年4月13號歸檔. 喺2014年12月28號搵到.
15. ↑  〈國際友好城市〉. 北京市人民政府. 原著喺2015年1月10號歸檔. 喺2014年12月29號搵到.
16. ↑  "Basic Information" (英文). 北京統計信息網. 原著喺2012年3月13號歸檔. 喺2014年12月29號搵到.
17. ↑  "Beijing". 《哥倫比亞百科全書》 (第第六版版). 2008年.
18. ↑  〈全球12最繁忙機場〉. 香港成報. 2013年9月30號. 原著喺2013年10月3號歸檔. 喺2014年12月29號搵到.
19. 1 2  〈歷史沿革〉. 北京市人民政府. 原著喺2015年3月2號歸檔. 喺2014年12月29號搵到.
20. ↑  "Peking (Beijing)". 《大英百科全書》.第25卷 (第第15版、Macropædia版). p. 第468頁.
21. 1 2  "Beijing". *World Book Encyclopedia. 2008*. 喺2008年8月7號搵到.
22. ↑  "Beijing". 《[[大英百科全書]]（綫上版）》. 喺2008年8月3號搵到.
23. ↑  〈臺當局棄用「中華民國全圖」〉. 《人民網》. 新華網. 2004年1月6號. 喺2015年6月4號搵到.
24. ↑  中華民國內政部函：「一、本部前曾於民國87年出版《中華民國全圖》，後因考量銷售量偏低、圖資內容不符現況，目前已停止銷售。」
25. ↑  〈喜看兩岸「中國地圖」的新變化〉. 中國民主促進會. 2013年8月1號. 喺2015年6月4號搵到.`{{cite web}}`: CS1 maint: url-status (link)
26. ↑  "GB/T-2260: Codes for the administrative divisions of the People's Republic of China（GB/T-2260：中華人民共和國政區代碼）" (英文). 中國國家標準化管理委員會（中文：中國國家標準化管理委員會）（SAC）. 喺2015年6月4號搵到.
27. 1 2  〈北京的英文名稱爲什麼叫Peking〉. 知乎. 喺2015年6月5號搵到.
28. 1 2 3 4 5  〈北京城的起源與變遷〉. 中國華文教育網. 2011年5月19號. 原著喺2015年9月15號歸檔. 喺2015年6月4號搵到.
29. ↑  〈詞語「幽燕」的解釋〉. 漢典. 喺2015年6月4號搵到.

維基同享有多媒體嘅嘢：  
**Beijing**

| * 睇
* 傾
* 改
中華人民共和國省級行政區 |
| --- |
| 首都：北京市 |
| 直轄市 4 | 北京市 · 天津市 · 上海市 · 重慶市 |  |
| 省 23 | 河北省 · 山西省 · 遼寧省 · 吉林省 · 黑龍江省 · 江蘇省 · 浙江省 · 安徽省 ·  福建省 ·  江西省 · 山東省 · 河南省 · 湖北省 · 湖南省 · 廣東省 · 海南省 · 四川省 · 貴州省 · 雲南省 · 陝西省 · 甘肅省 · 青海省 · '# |
| 自治區 5 | 內蒙古自治區 · 廣西壯族自治區 · 西藏自治區 · 寧夏回族自治區 · 新疆維吾爾自治區 |
| 特別行政區 2 | 香港特別行政區 · 澳門特別行政區 |
| # 未實際統治，（參考台灣問題） |


| * 睇
* 傾
* 改
中華人民共和國特大城市 |
| --- |
| 「特大城市」係指市區嘅非農業常住人口或戶籍人口過100萬嘅城市 |
| 華北 | 北京 ‧ 天津 ‧ 石家莊 ‧ 唐山 ‧ 保定 ‧ 邯鄲 ‧ 太原 ‧ 大同 ‧ 包頭 |
| 東北 | 瀋陽 ‧ 大連 ‧ 鞍山 ‧ 撫順 ‧ 長春 ‧ 吉林 ‧ 哈爾濱 ‧ 齊齊哈爾 ‧ 大慶 |
| 華東 | 上海 ‧ 南京 ‧ 無錫 ‧ 徐州 ‧ 常州 ‧ 蘇州 ‧ 淮安 ‧ 揚州 ‧ 南通 ‧ 杭州 ‧ 寧波 ‧ 紹興 ‧ 合肥 ‧ 蕪湖 ‧ 福州 ‧ 廈門 ‧ 南昌 ‧ 濟南 ‧ 青島 ‧ 淄博 ‧ 煙臺 ‧ 濰坊 ‧ 臨沂 |
| 中南 | 鄭州 ‧ 洛陽 ‧ 武漢 ‧ 襄陽 ‧ 長沙 ‧ 廣州 ‧ 深圳 ‧ 珠海 ‧ 汕頭 ‧ 佛山 ‧ 江門 ‧ 湛江 ‧ 茂名 ‧ 惠州 ‧ 南寧 ‧ 香港 |
| 西南 | 重慶 ‧ 成都 ‧ 貴陽 ‧ 昆明 |
| 西北 | 西安 ‧ 蘭州 ‧ 烏魯木齊 |
| 無包未實際統治嘅臺灣。 |


| * 睇
* 傾
* 改
中華人民共和國 中華人民共和國主要都市 |
| --- |
| 直轄市 | 
* 北京
* 天津
* 上海
* 重慶

 |
| 副省級市 | 
* 瀋陽
* 大連1
* 長春
* 哈爾濱
* 南京
* 杭州
* 寧波1
* 廈門2
* 濟南
* 青島1
* 武漢
* 廣州
* 深圳2
* 成都
* 西安

 |
| 省城・首府（上一欄未包嗰啲） | 
* 石家莊
* 太原
* 呼和浩特3
* 合肥
* 福州
* 南昌
* 鄭州
* 長沙
* 南寧3
* 海口
* 貴陽
* 昆明
* 拉薩3
* 銀川3
* 蘭州
* 西寧
* 烏魯木齊3

 |
| 特別行政區 | 
* 香港
* 澳門

 |
| 副省級市當中，1有3個市係經濟技術開發區，2有2個市係經濟特區，以外嘅10個市係省城。省城・首府當中，3有5個市係自治區首府，以外嘅12個市係省城。（省城共計有22市）。無包未實際統治嘅臺灣。 |